امریکا قوشمه ایالت لری دولت رهبری دونالد ترامپ فاننشیال تایمز بیلن قیلگن مصاحبه سیده آلمان باش وزیری آنگلا مرکل بیلن قول بیریب سوره شمه گنی نینگ سببی نی ایتیب بیردی.
میلادی 2017 نچی ییلی مارچ آیی نینگ 17 نچی کونیده امریکا ده ترامپ بیلن مرکل آره سیده بیر اوچره شوو بولیب اوتدی.
آق اویده بولیب اوتگن اوشبو اوچره شوو جریانیده ژورنالست لر ترامپ بیلن مرکل نینگ بیر بیری نینگ قولی نی اوشلب کورینیشی نی التماس قیلدی.  بیراق ترامپ اوشبو طلب نی رد ایتدی.
خودی منه شوو وضعیت امریکا قوشمه ایالتلری میدیا سیده کتته بیر موضوع گه ایله نیب کیتگن ایدی.
ترامپ, فاننشیال تایمز بیلن قیلگن مصاحبه سیده اوشبو موضوع نی یاریتیب بیردی.
دونالد ترامپ, "اوچره شوو جوده یخشی بولیب اوتدی. مین اونینگ قولی نی تورت – بیش مراتبه سیقیب کوریشدیم. کیین ایسه ایکله میز فرقلی چوکی لرده اوتیردیک.  ژورنالست لرنینگ مرکل نینگ قولی نی اوشله شیم بیلن علاقه لی طلبی نی ایشیتگنیم یوق" دییه قید ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
